《玉楼春 病夜》
清代·吴琪

珊瑚枕畔寒光小。摇荡轻魂愁未了。泪溅红裳梦落花，风飘翠袖疑芳草。

城头远角黄昏早。历乱声传惊宿鸟。夜长何处是相思，影满秦楼明月皎。

作者简介：江苏长洲人，字蕊仙，号佛眉。管勋妻。工诗画，尤长于词。夫卒于官，遂出家为尼，名上鉴，号辉宗。曾与周琼合著《比玉新声集》，另有《锁香庵词》。